પરિણામે સમય જતાં પિતાશ્રીના વારસમાં ગામધણી થયા અને આગળ કોઠાસૂઝ અને બુદ્ધિ પ્રતિભાના કારણે જૂનાગઢ રાજના દિવાન બન્યા છતાં પણ સત્સંગને આંચન આવી. એવાર નવાર પરમ હંસો સાથે પ્રભુજીને તેડાવીને ભક્તિ રસ ઘૂંટી ઘૂંટીને પીધેલો. વચનામૃતોની ગહન છતાં સરળ-રસાળ વાતો સાંભળી જ્ઞાનની દૃઢતા કરેલી. પરિણામે જૂનાગઢ નવાબની રાજસી કચેરીમાં થતો થૈ-થૈકાર તેમને ડગાવી શકતો નહિ. આના ફળસ્વરૂપે કચેરીમાં પણ દિવાન ઝીણાભાઈની ભગવાનના ઘરના માણસની છાપ ઉપસેલી અને સૌના વિશ્વાસુ બનેલા.